CELEX: 62012TN0166
Language: hu
Date: 2012-04-10 00:00:00
Title: T-166/12. sz. ügy: 2012. április 10-én benyújtott kereset — Bolívar Cerezo kontra OHIM — Renovalia Energy (RENOVALIA)

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/22
            
         2012. április 10-én benyújtott kereset — Bolívar Cerezo kontra OHIM — Renovalia Energy (RENOVALIA)
   (T-166/12. sz. ügy)
   2012/C 194/38
   A keresetlevél nyelve: spanyol
   
      Felek
   
   
      Felperes: Juan Bolívar Cerezo (Granada, Spanyolország) (képviselő: I. M. Barroso Sánchez-Lafuente ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Renovalia Energy, SA (Villarobledo, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 663/2011-1. sz. ügyben 2012. január 26-án hozott határozatát, és ennek következtében lajstromozzák a 8 631 814. sz. közösségi védjegybejelentében szereplő, 36. osztályba tartozó szolgáltatásokra („Biztosítás; pénzügyi ügyletek; valutaügyletek; ingatlanügyletek”) vonatkozó „RENOVALIA” védjegyet;
            
         
               —
            
            
               a jelen keresettel szemben kereseti ellenkérelmet előterjesztő felet kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a 11., 25., 35., 36., 37. és 41. osztályba tartozó árukra és szolgáltatásokra vonatkozó „RENOVALIA” szóvédjegy — 8 631 814. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: Renovalia Energy, SA
   
      A hivatkozott védjegy vagy megjelölés: a 36. osztályba tartozó szolgáltatásokra vonatkozó, „RENOVA ENERGY” és „RENOVAENERGY” spanyol szóvédjegyek, és a „RENOVALIA” cégnév
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a felperes szerint fennáll az összetévesztés veszélye az ő korábbi, 2 715 975 sz. „RENOVALIA” spanyol védjegye és az ellentartott spanyol védjegyek között, ezért keresetet fog indítani az illetékes spanyol bíróság előtt ez utóbbi védjegyek törlése iránt, aminek következtében e védjegyek érvénytelenségét fogják megállapítani, és azokra nem lehet hivatkozni a bejelentett közösségi védjegy lajstromozásával szemben.